**Dați-vă coate!**

*Samoila ( Florin Vasilescu )*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Copilul rǎsǎrit

Pe-a asfaltului buză

Nu seamănă, lucru dovedit,

Cu cel născut

Lȃngă o buburuză.

Copilul de la oraș

Nu înțelege

Parfumul proaspăt

Venit dintre gǎteje,

Unde,

Așa-ntr-o doară,

Stau frumoasele zorele,

Ce te cuprind în mreje,

Chiar dacă-s pudrate de praful

Cu-nfățișare bizară.

Așa că,

Sunt convins,

A cȃta oarǎ,

Cǎ lumea din oraş

E văduvită înadins

De ceea ce numim noi țară.

Şi lumea de la țară

Citește cărți,

Uneori savante,

De la Ovidiu pȃnǎ la Dante,

Bunăoară.

Sunt sigur cǎ voi cǎpǎta

Antipatii, chiar meritate,

Dar, pȃnˋla urmǎ, cred

Cǎ am dreptate,

De nu, luaţi-mǎ în rȃs,

Dați-vă coate!